
Uvodno pojasnilo:
 
Tekst te pogodbe predstavlja vzorčni primer projektantske pogodbe z vsebino celotne projektne dokumentacije z vsemi potrebnimi načrti; tekst se lahko smiselno uporabi tudi za sestavo posamezne parcialne projektantske pogodbe, katerih število je sicer v vsakdanji praksi v večini.

Pomembno je, da pogodbenici predhodno ugotovita statusno sposobnost projektanta za izdelavo naročene projektne dokumentacije.

ZAID med gospodarske subjekte šteje gospodarske družbe, samostojne podjetnike posameznike in druge pravne in fizične osebe, ki  opravljajo pridobitno dejavnost in so vpisane v poslovni register; OZ pa med gospodarske subjekte ne šteje  fizičnih oseb z izjemo samostojnega podjetnika posameznika. 

Opozorimo na položaj posameznika, ki samostojno opravlja dejavnost; kot gospodarski subjekt lahko opravlja le dejavnost v obsegu, ki zajema storitve poklicnih nalog pooblaščenega arhitekta oziroma pooblaščenega inženirja. Podobno omejitev zasledimo tudi pri gospodarskih subjektih z zaščitnim nazivom (arhitekturni biro, inženirski biro, geodetski biro). Navedeni gospodarski subjekt lahko opravlja dejavnost le v obsegu storitev s področja poklicnih nalog pooblaščenih inženirjev oziroma pooblaščenih arhitektov.

Osnovni pogodbeni tekst je namenjen najširši uporabi pogodbe o projektiranju iz katere  se lahko smiselno izločijo ali dodajajo posamezne zahteve. 

Osnovnemu pogodbenemu tekstu sta priložena še dva aneksa in sicer:
· Aneks 1, ki obravnava posebnosti v primeru, da projektira več projektantov in je eden izmed njih določen za vodilnega projektanta
· Aneks 2, ki obravnava še druge storitve, ki niso izdelava projektne dokumentacije, jih pa lahko izvajajo projektanti.

V pogodbenem tekstu so s poševno pisavo opisane pripombe in pojasnila.





POGODBENI TEKST
 


Pogodbeni stranki: 


INVESTITOR  /naročnik/ 

……………………………………………………………………………………………………………

in 

PROJEKTANT  

…………………………………………………………………………………………………………

s k l e n e t a : 

P O G O D B O

O IZDELAVI PROJEKTNE DOKUMENTACIJE  

za objekt ……………………….



I. UVODNE  UGOTOVITVE 


1. člen 

Pogodbeni stranki  ugotavljata, da je investitor sprejel ponudbo projektanta št.: ……… z dne …………, ki temelji na projektni nalogi investitorja št.: ………….. z dne ……………….. . in je sestavni del te pogodbe.  
Pogodbeni stranki ugotavljata, da je investitor lastnik zemljišča /ali imetnik stavbne pravice/  parc.št. ……. na območju urejanja …………………….……/prostorski akt/. ( ta tekst se lahko izpusti, v kolikor gre za dokumentacijo začetnih faz projektiranja, ko to še ni nujno določeno)
Pogodbeni stranki ugotavljata, da projektant izpolnjuje zakonske predpostavke za projektanta po Gradbenem zakonu in po ZAID. 




II. PREDMET  POGODBE  


2. člen

Investitor odda, projektant pa prevzame naročilo za izdelavo projektne dokumentacije IZP, DGD skupaj z IDP (DGD skupaj z razširjenim idejnim projektom za objekt z vplivi na okolje), PZI, PID in storitve za novogradnjo …………………………………………………., stoječo na parc.št.: ………………………. k.o. …( tekst se prilagodi obsegu projektne dokumentacije)………………… . 

Pojasnilo: 
V primeru, ko projektant prevzame tudi opravljanje storitev, ki niso izdelava projektne oziroma druge dokumentacije (druge intelektualne storitve, ki sodijo med poklicne naloge), se vsebina teh storitev določi v dodatku k tej pogodbi. Glej Aneks2.  



3. člen

Projektna dokumentacija in druga dokumentacija obsega sestavne dele opredeljene v ponudbi in pripadajoči potrjeni projektni nalogi in bo izdelana skladno s Pravilnikom o podrobnejši vsebini dokumentacije in obrazcih povezanih z graditvijo objektov (Ur. l. RS št. 36/2018), Gradbenim zakonom (Ur. l. RS št. 61/2017) in vsemi drugimi tehničnimi predpisi, obveznimi standardi in Pravili stroke ter dobrimi poslovnimi običaji v arhitekturni in inženirski dejavnosti, kot to določajo akti poklicnih zbornic. 

Vsak del projektne dokumentacije bo vseboval tiste potrebne načrte, ki se štejejo kot obvezni načrti po Kompetenčni tabeli obveznosti načrtov v procesu projektiranja po GZ po CC – SI klasifikaciji, katero določa akt poklicne zbornice. 
Alternativni tekst v primeru projektiranja z BIM modelom:
Pri projektiranju z BIM modelom bodo udeležene vse stroke po kompetenčni tabeli obveznosti udeleženih strok v procesu projektiranja ( CC-SI klasifikacija)

Pojasnilo:
Na posebno zahtevo naročnika (aneksa k pogodbi), bo projektant izdelal še celotno dokumentacijo za razpis oziroma del te dokumentacije (tehnične specifikacije).



Projektant bo izdelal projektno dokumentacijo skladno z načelom integralnega projektiranja po 3. odstavku 29. člena Gradbenega zakona. Sistem medsebojno usklajenega projektiranja, v katerega so vključeni vsi strokovnjaki posameznih strok se bo izvajal  v vseh fazah izdelave projektne dokumentacije.
Projektant bo za vodjo projekta imenoval ……………………………………….. . 
Investitor bo za spremljanje izvajanja projektiranja imenoval ……………….. ………………………….
(oziroma svojega vodjo investicije). 
Projektant bo za vodje načrtov ( ali vodje strok v primeru BIM ) imenoval naslednje vodje načrtov: 
Za načrt…………..

Pojasnilo: 
Za Pravila stroke štejemo pravila stroke obeh poklicnih zbornic (mapa 0) z datumom januar 2019, ki so bila predložena pristojnemu ministrstvu v potrditev, vendar na  potrditev še čakamo, zato se ta pravila zaenkrat štejejo kot priporočilo.   



4. člen

V kolikor se pogodbeni stranki dogovorita za opravljanje storitve spremljanja gradnje, bosta vsebino te storitve določili v dodatku k tej pogodbi.  


5. člen

Izdelana projektna in druga dokumentacija bo predana v obliki PDF – zaprta digitalna oblika (minimalni standard) in ……. izvodov v tiskani obliki. To se lahko uporabi za vsako vrsto dokumentacije posebej.




III. ROKI  ZA  IZVEDBO 

6. člen

Projektant se obveže izdelati projektno dokumentacijo v naslednjih rokih : 
· idejno zasnovo za pridobitev projektnih in drugih pogojev ( IZP) v roku …….. dni  po sklenitvi pogodbe,
· dokumentacijo IDP (razširjena dokumentacija IDP), ki je potrebna podloga pri izdelavi DGD v roku …… dni po potrditvi IZP in po prejemu vseh potrebnih projektnih pogojev, 
· dokumentacijo za pridobitev mnenj (DGD)  v roku ………….dni  po …………………………
…………………………………………………. , 
· dokumentacijo za pridobitev gradbenega dovoljenja (DGD) v roku ……. dni po potrditvi IZP in prejemu vseh projektnih pogojev in mnenj oz. v istem roku po pretečenem zakonskem roku za pridobitev mnenj, 
· projekt za izvedbo (PZI) v roku ………….dni po pridobitvi pravnomočnega gradbenega dovoljenja,
· projekt za izvedbo (PZI) dela dokumentacije, ki ni predložena v prvi prijavi del in se prijavlja naknadno v roku ………dni po začetku izvajanja posameznih gradbenih del,
 (ta del dokumentacije se izvede takrat, kadar gre za obsežne projekte in se PZI izdeluje sukcesivno zaradi sprotnega dopolnjevanja podatkov o pogojih gradnje in o vgrajeni opremi, ki jih pred prijavo del še ni bilo mogoče pridobiti)
· projekt izvedenih del (PID) v roku …………dni po zaključku del in prejemu vseh podatkov o nastalih spremembah med gradnjo. 

Pogodbeni roki se spremenijo brez posledic za projektanta, če nastopijo naslednji izredni in nepredvidljivi dogodki: 
· če investitor pravočasno ne izpolni svojih plačilnih obveznosti,  
· če nastanejo razmere enakovredne višji sili, kot je določeno v pravilih po FIDIC pogodbah
· če investitor ne izpolnjuje drugih svojih obveznosti po tej pogodbi.


Pojasnilo: 
Pri izdelavi DGD za pridobitev upravne odločbe gradbenega dovoljenja, se predloženi tekst uporabi le v primeru, da upravno odločbo pridobi investitor (naročnik). 
V primeru drugačnih obveznosti projektanta se pogoji za določanje roka ustrezno prilagodijo.





IV. POGODBENA  CENA  IN  ROKI  PLAČILA 


7. člen

Pogodbeni stranki sta soglasni, da znaša pogodbena cena  …………. EUR + DDV. 

V pogodbeno ceno so vključeni tudi popravki, ki so posledica upravičenih pripomb revidenta, izvajalca ali nadzornika. 

V pogodbeni ceni niso zajete morebitne spremembe oziroma dopolnitve projektne dokumentacije na zahtevo investitorja; če pride na željo investitorja do sprememb, ki vplivajo na pogodbeni rok storitve ali pogodbeno ceno, je projektant dolžan v roku ………..dni  od prejema seznanila pisno obvestiti investitorja. V kolikor projektant tega ne stori, to pomeni,  da sprememba ne vpliva na ceno oziroma rok izvedbe.   

Investitor je dolžan plačati dogovorjeno pogodbeno vrednost na naslednji način (potrebno je navesti plačilo po posameznih deležih ali pa plačilo po izdanih situacijah): 

Kot primer: 
Po izdelanem                     IDZ 10%
                                          IDP 20%
                                          DGD 10%
                                          PZI 50%
                                          PID 10%
……………………………………………………………………………………………………......... . 





V. DRUGE  OBVEZNOSTI  POGODBENIH  STRANK 


8. člen

Projektant se zaveže, da bo:
· prevzete naloge, določene s to pogodbo, opravil strokovno, vestno in kvalitetno, v skladu z veljavnimi predpisi, Pravili stroke in obveznimi standardi tako, da bodo projektirani objekti funkcionalni, racionalni, kakovostni in varni,
· investitorju pojasnjeval vse morebitne nejasnosti glede pogodbenih storitev, 
· aktivno sodeloval z investitorjem, pri svojem delu upošteval smernice in delovna napotila ter zahteve, ki so ali še bodo dane z dokumentacijo in tiste, ki bodo v obliki zapisnikov koordinacije dogovorjene na skupnih sestankih in ne presegajo zahtev iz projektne naloge in ponudbe; v kolikor niso v skladu s predpisi,  je projektant dolžan pisno obvestiti investitorja, 
· v času izdelave dokumentacije, gradnje in garancijskega roka sodeloval s pooblaščenimi predstavniki investitorja in drugimi udeleženci za pregled dokumentacije v okviru sprejetih pogodbenih obveznosti,
· za vsa morebitna odstopanja od projektne naloge pridobil pisno soglasje investitorja, 
· v popisih del predvidel uporabo le takih materialov, naprav in opreme, v skladu z Zakonom o gradbenih proizvodih. 

Pojasnilo: 
V času gradnje projektant pisno potrdi manjša odstopanja od gradbenega dovoljenja. Vse spremembe in dopolnila dokumentacije, ki so posledica teh sprememb se ovrednotijo posebej, razen če ta odstopanja izhajajo iz napak ali pomanjkljivosti v projektni dokumentaciji.



9. člen

Investitor se zaveže, da bo :
· v dogovorjenih rokih dal na razpolago projektantu vso dokumentacijo in vse informacije, ki so potrebne za to, da lahko investitor izpolni njegove obveznosti po tej pogodbi,
· sodeloval z izvajalcem z namenom, da se prevzete storitve izvršijo pravočasno in v obojestransko zadovoljstvo,
· tekoče obveščal projektanta o vseh spremembah in na novo nastalih situacijah, ki bi utegnile vplivati na izvršitev prevzetih storitev in odgovarjal na morebitna dodatna vprašanja v zvezi s projektiranjem,
· izročil projektantu kopijo pravnomočnega gradbenega dovoljenja in projektanta obvestil, če bo katerakoli oseba predlagala izredno pravno sredstvo,
· zagotovil dokazilo o pravici graditi,
· izpolnil druge obveze vezane  na zahtevo za pridobitev gradbenega dovoljenja, v kolikor ni ta storitev zaveza projektanta po tej pogodbi, 
· zagotovil dokumentacijo in pridobil potrebna soglasja po Uredbi o posegih v okolje, za katere je treba izvesti predhodno presojo vplivov na okolje (če je potrebno), v kolikor ni to zaveza projektanta po tej pogodbi,  
· projektantu redno poravnaval denarne obveznosti v skladu s to pogodbo, 
· projektantu izročil poročilo o preiskavi tal, v kolikor niso raziskave tal vključene v projektno nalogo in v ponudbo projektanta,
· projektantu izročil raziskave, študije in druge strokovne podlage, ki jih projektant potrebuje za izdelavo projektne dokumentacije, razen v kolikor ni to obveza projektanta po tej pogodbi,  
· projektantu izročil projekt za vpis v uradne evidence, v kolikor to ni obveza projektanta po tej pogodbi, 
· projektantu izročil v primeru projektiranja stavb energetsko izkaznico, v primerih kot je to določeno v EZ,  







VI. POOBLAŠČENA  PREDSTAVNIKA 


10. člen


Investitor za svojega pooblaščenega predstavnika določa ………………………………………… .

Projektant za svojega pooblaščenega predstavnika določa  …………………………………………. .




VII. POGODBENA  KAZEN 


11. člen

V primeru da projektant iz razloga na njegovi strani ne izpolni svoje obveznosti pri izdelavi posamezne faze projektne dokumentacije, v rokih določenih s to pogodbo, je investitor upravičen do pogodbene kazni v višini  ….  tisočink pogodbene vrednosti za vsak zamujen dan izdelave posamezne faze projektne dokumentacije, vendar največ 10 % pogodbene vrednosti. 
Alternativno je mogoče to določilo vezati na znesek posamezne faze in zamude pri posamezni fazi ter omejiti skupen znesek na 10%.

Ne glede na pogodbeno kazen ima investitor pravico uveljaviti do projektanta vso morebitno nastalo višjo škodo, ki presega 10 % končne vrednosti pogodbenih del, ki bi mu bila povzročena zaradi neizpolnitve, nepravilne izpolnitve ali zamude s strani projektanta. če bi škoda, ki jo investitor utrpi zaradi neizpolnitve, nepravilne izpolnitve ali prepozne izpolnitve pogodbene obveznosti s strani projektanta, presegla znesek pogodbene kazni, lahko investitor zahteva poleg pogodbene kazni tudi povračilo celotne škode.  



VIII. JAMSTVO  PROJEKTANTA 


12. člen

V primeru, da bi se pri uporabi projektne dokumentacije izkazalo, da ima ta takšne napake, ki povzročajo nesolidnost objekta, zgrajenega skladno s to dokumentacijo, jamči projektant za te napake v okviru določil 662. do 665. člena Obligacijskega zakonika. 








IX. AVTORSKE  PRAVICE  


13. člen

Projektant je avtor projektne dokumentacije, ki je predmet te pogodbe. Z izročitvijo te dokumentacije preidejo materialne avtorske pravice na investitorja, ki jo sme uporabiti le za uporabo v zvezi z obravnavanim objektom in je ne sme odtujiti tretji osebi brez soglasja projektanta, razen za potrebe vzdrževanja ali prihodnjih predelav obravnavanega objekta.  
Moralne avtorske pravice pripadajo projektantu. 



X. KONČNI  DOLOČBI 


14. člen

Pogodbeni stranki bosta morebitne spore iz te pogodbe reševali sporazumno, v primeru nesporazuma je za spore pristojno stvarno pristojno sodišče po kraju nepremičnine. 


15. člen

Ta pogodba je zapisana v 4 enakih izvodih, od katerih prejme vsaka pogodbena stranka po 2 obojestransko podpisana izvoda in začne veljati z dnem podpisa obeh pogodbenih strank. 




Priloga in sestavni deli pogodbe: 
· ponudba projektanta
· projektna naloga
· odločba o imenovanju vodje projekta
· odločbe o imenovanju vodij načrtov ali vodij strok
· zavarovalna polica projektanta;  



              PROJEKTANT 				                  INVESTITOR 
		
						
…………………………………….                                      …………………………………….


Datum: …………………………		                  Datum: ……………………………

